
Критерии за оценяване по философия – 8 клас

Оценяването по философия  е свързано с постигането на ДОИ. То е в съответствие с Наредба № 11 от 2016 г. на МОН за оценяване на резултатите от обучението на учениците. 
I. Критерии за оценяване:
Оценяването на учениците включва следните критерии:
•	Познания – проявяват се в извършване на познавателен процес при овладяване на учебния материал
•	Умения – свързани с приложението на придобитите познания. Те са индикатор за възможностите на ученика при решаване на определена теоретическа и практическа задача
•	Компетентности – те са способност за постигане и прилагане на знанията и уменията в решаването на познавателни и практически задачи
Оценяваните компетентности на учениците включват:
 - Знае, разбира и прилага изучавания материал
 - Притежава логическа култура и умения за аргументиране
 - Умее да разбира и оценява теоретични и жизнени ситуации
 - Умее да създава и аргументира собствени идеи, свързани с общочовешките ценности и гражданското самосъзнание
 - Умее да осмисля и създава философски текст
II. Форма на оценяване
Оценките по философия  за срока/годината  се формират в зависимост от резултатите на ученика от:
	-устно изпитване - анализ на философски фрагменти, анализ на казуси, участие в дискусии;
	-тестове с въпроси с избираем отговор и въпроси със свободен отговор 
	-създаване на философски текст – писмени работи по зададена тема/въпрос, философско есе, анализ на философски фрагменти;
	-самостоятелни задачи – домашна работа, доклади, проекти, публично представяне 
Оценяването на писмените работи/есета е в съответствие със следните показатели:
-разбиране на темата/въпроса на писмената работа/есето – до 5 т.
-познаване и анализ на философски аргументи за различни позиции по въпроса – до 10 т.
-познаване и правилно използване на понятия и връзката им с темата на въпроса/есето – до 10 т. 
-Представяне на оригинална лична позиция, логически обоснована – до 7 т.
-Езикова култура, ясна логическа структура (теза и аргументи) и оформяне на текста – до 3 т.
Скала за оценяване – ученици на КФО                 Скала за оценяване – ученици СФО
Максимален брой точки – 50                                  максимален брой точки – 100
0-14 точки – Слаб 2                                                     0-29 точки – Слаб 2
15-20 точки – Среден 3                                              30-41 точки – Среден 3
21-31 точки – Добър 4                                                42 -63 точки – Добър 4
32-41 точки – Мн.добър 5                                         64-85 точки- Мн.добър 5
42-50 точки – Отличен 6                                             86-100 точки –Отличен 6
ІІІ.Равнища на оценяване
I равнище – оценка слаб. Ученикът не удовлетворява очакваните резултати, не владее посочените в програмата знания, умения и компетентности. Не демонстрира езикова, мисловна и изразна култура.
II равнище – оценка среден. Ученикът разпознава философски идеи, понятия и тези на ниво репродуктивни знания, частично владее и прилага умения за проблематизиране и анализиране на различни гледни точки.
III равнище – оценка добър. Ученикът разбира и тълкува идея, понятие, теза, трансформира и интерпретира знанието. Владее и прилага умения за философско осмисляне, аргументира лична позиция, но не прилага алтернативи и решения. 
IV равнище – оценка много добър. Ученикът показва познание за причинно-следствените връзки и основания на проблемите. Анализира и аргументира различни позиции и варианти. Прилага умения за проблематизиране на ситуации, предлага алтернативи и прави обобщения. Демонстрира езикова и философска култура. 
V равнище – оценка отличен. Ученикът прави връзка между наличното философско познание и конкретни процеси и явления от обществения живот. Прави оценка и изказва съждения на основата на философско познание и личен опит. Демонстрира критическо мислене и връзка между социалния и личния контекст. Проявява умения за постигане на съответствие между цели и резултати, разпознава и разкрива личната и обществена значимост на резултата. Демонстрира езикова, философска и логическа култура.
Срочната и годишна оценка  на учениците се формира от:
-	Индивидуално участие в работата в клас / анализ на текст, дискусии, анализ на казуси, проеки и др./
-	Индивидуални писмени задачи / домашни работи – анализ на текст, есе, анализ на казуси и др./
-	Контролни работи / писмени изпитвания /
-	Участие в групови практически дейности / дискусии, казуси, проекти, презентации и др./

